እቲ ናብ ጸሓፊ ክፍሊ ውሽጣዊ ጸጥታ ኬቨን ማክኣለናን ዝተጽሓፈ ደብዳበ፡ ኣብ ጉዳይ እቶም ብኣማኢት ዝቑጸሩ ካብ ኣሜሪካ ክጥረዙ ተወጢኑሎም ዘሎ ኤርትራውያን ግሉጽነት ክህሉን ሓበሬታ ክወሃብን ይጠልብ። ሓደ ነቲ ርእይቶ ዘይደገፈ ተጠቃሚ ትዊተር ኣብ ዝሃባ ምላሽ ግና፡ ኤርትራውያን ዘይኮኑ ሰባት ሕትኦም ተቐባልነት ንኽረክብን፡ ንኤርትራን ኤርትራውያንን ግዳይ ንምግባርን ብዝህብዋ ዘይቅኑዕ ሓበሬታ ከይትጋገይ ኣዘኻኺሩ። ምንጪ ስእሊ, Twitter/Persevereance - Joy ኣብ 2017፡ ምምሕዳር ትራምፕ፡ 700 ኤርትራውያን ካብ ኣሜሪካ ንምስጓግ ናይ መወዳእታ ውሳነ ይጽበዩ ከም ዝነበረ ኣፍሊጡ ምንባሩ ብምዝኽኻር፡ ብድሕሪኡ ብዛዕብኦም ዝኾነ ሓበሬታ ከም ዘይተዋህበ እቲ ደብዳበ ይሕብር። ኤርትራ መወዳእታ ብዘይብሉ ማእሰርትን ስቅያትን ከምኡውን ምስኣን ሓፈሻዊ ናጽነት ምንቅስቓስን ምዝራብን ኣብ ቅልውላው ሰብኣዊ መሰላት ከም እትርከብ ድማ ይገልጽ። ኤርትራዊ ዝመበቆሉ ኣባል ባይቶ ኣመሪካ፡ ጆ-ንጉሰ እንታይ ክብል እዩ?
